**Berhida Város Jegyzője**

8181 Berhida, Veszprémi út 1-3.

Tel.:88/585-600, e-mail: jegyzo@berhida.hu

**Előzetes hatásvizsgálat**

**Vilonya Község Helyi Építési Szabályzatáról szóló 10/2018.(XI.19.) önkormányzati rendelet módosításáról szóló rendelet-tervezethez**

A jogalkotásról szóló 2010. évi CXXX. törvény 17. §-a rendelkezik az előzetes hatásvizsgálat elvégzéséről, melynek során az alábbiakat kell vizsgálni:

1. **Társadalmi, gazdasági, költségvetési hatások:**

A rendelet alapvetően megtartja jelenlegi településszerkezeti képet, változás az előterjesztés mellékletében ismertetett területeket érintően történik. A rendelet módosítás célja, hogy a lakosság, illetve az önkormányzat által felmerült igények a rendelet módosításával megvalósíthatóvá váljanak. A rendelet-tervezetnek költségvetési hatása nincs.

1. **Környezeti és egészségi következmények:**

A rendelet előkészítése során a környezetvédelmi hatóság, mint a véleményezési eljárásban részt vevő hatóság véleményezte a rendezési terv módosítását, a hatóság véleménye figyelembe vételre került a rendeletbe. A rendeletnek közvetlen környezeti, egészségügyi következménye nincs.

1. **Adminisztratív terheket befolyásoló hatások:**

A rendelet-tervezetben foglaltak alkalmazása nem keletkeztet az eddigieknél jelentősebb adminisztratív terheket.

1. **A jogszabály megalkotásának szükségessége, a jogalkotás elmaradásának várható következményei:**

A helyi építési szabályzat módosítása a lakosság, illetve az önkormányzat által felmerült igények megvalósítása miatt szükséges.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet-tervezet elfogadása a jelenlegi szabályozáshoz képest többlet személyi, szervezeti és tárgyi feltételt nem igényel.

Berhida, 2025. november……

dr. Guti László

jegyző