**Megbízási szerződés**

**Szám: V- 824-3/ 2025**

Amely készült egyrészről a

**Megbízó Vilonya Község Önkormányzata**

Székhelye: 8194 Vilonya, Kossuth u. 18.

Adószáma: 15431480-1-19

Bankszámlaszáma: K&H 10402953-50515054-56541017

Képviselője: Fésüs Sándor polgármester

Elérhetősége: 06-88-490-163

a továbbiakban, mint: **Megbízó**

**Megbízott Künsztler Zoltán e.v**

Székhelye: 8182 Papkeszi, Colorchemia lakótelep 105/B.

Nyilvántartási sz: 9784073

Adószáma: 64509363-1-39

Bankszámlaszáma: 10700189-63374450-51100005

Elérhetősége: kkzoltan@gmail.com

a továbbiakban, mint **Megbízott**, (a továbbiakban együtt, mint: Szerződő felek) között alulírott napon és helyen az alábbi feltételek szerint.

**Preambulum**

A Megbízó 2018. január 1-jével csatlakozott az önkormányzati ASP rendszerhez. A rendszer részét képezi a települési portál, melynek üzemeltetése és adatokkal történő folyamatos feltöltése kiemelt jelentőségű.

**A Szerződés tárgya**

* 1. Megbízó megbízza, Megbízott pedig elvállalja Vilonya Község Önkormányzata önkormányzati ASP rendszeren belül működtetett települési portál üzemeltetését és az ASP rendszerkövetelményeknek megfelelő adattartalommal történő folyamatos feltöltését.
  2. A Megbízott jelen szerződésben rögzített tevékenységét a legjobb szakmai tudása szerint látja el.

**Jognyilatkozatok fogadása**

* 1. Szerződő felek kijelentik, hogy a másik fél jognyilatkozatát Megbízó a 8194 Vilonya, Kossuth u. 18. postai, illetve a [vilonya@vilonya.hu](mailto:vilonya@vilonya.hu) elektronikus címen, Megbízott pedig a 8182 Papkeszi, Colorchemia lakótelep 105/B. postai, illetve [kkzoltan@gmail.com](mailto:kkzoltan@gmail.com) elektronikus címen fogadják.

Halasztást nem tűrő esetben szükséges tájékoztatás esetén alkalmazható még telefonos értesítés a: +36-88-490-163 (Megbízó) +36-20-537-7744 (Megbízott).

* 1. A Szerződő felek vállalják, hogy a szerződés hatálya alatt az adataikban (így különösen elérhetőség, név, adószám, székhely, bankszámlaszám, képviselő) bekövetkezett változást a képviselő a másik félnek 3 napon belül bejelenti.

**A szerződés időtartama**

* 1. Szerződő felek a szerződést határozott időre, **2026. január 1. napjától 2026. december 31. napjáig** kötik.

**Megbízási díj meghatározása**

* 1. A Megbízottat a jelen szerződés 1. pontjában meghatározott tevékenységért, számla ellenében **havi bruttó 58.000,- Ft az az havi bruttó Ötvennyolcezer forint** megbízási díj illeti meg. A Megbízó a megbízási díjat havonta utólag, a számla kézhezvételét követő 8 napon belül köteles a Megbízott 10700189-63374450-51100005 számú bankszámlájára átutalni.
  2. A Megbízott költség felszámítására vagy megbízási díj emelésére semmilyen jogcímen sem jogosult.
  3. Szerződő felek rögzítik, hogy bármely jelen szerződésben, vagy jogszabály által kötelezően előírt számlamelléklet, igazolás, a Megbízott adataiban (így különösen elérhetőség, név, adószám, székhely, bankszámlaszám, képviselő) bekövetkezett változás Megbízó felé történő írásos bejelentésének a hiányában a Megbízó fizetési kötelezettsége nem áll be, függetlenül a számlában rögzített esedékességtől.

**Szerződő felek jogai és kötelezettségei**

* 1. A Megbízott a jelen szerződésben foglalt feladatok elvégzéséhez köteles betartani a hatályos jogszabályokban, valamint az ASP rendszer működéséhez kiadott útmutatókban foglaltakat.
  2. A Megbízott jelen szerződés alapján a részére, az ASP települési portál üzemeltetése, adatokkal történő folyamatos feltöltése során átadott adatok tekintetében teljes titoktartási kötelezettség terheli. A titoktartási kötelezettség a szerződés megszűnése után is fennáll.
  3. A Szerződő felek kijelentik, hogy a Megbízó az ASP települési portál felületre feltöltendő adatokat Megbízott részére átadja.
  4. Megbízott kijelenti, hogy jelen szerződésben meghatározott feladatok ellátásához szükséges jogszabályokban előírt követelményeknek megfelelő engedélyekkel rendelkezik.
  5. Megbízott köteles a Megbízót haladéktalanul értesíteni minden olyan körülményről, mely a munka elvégzésének eredményességét, vagy határidőre való elvégzését veszélyezteti, akadályozza vagy gátolja. Az értesítés elmaradása, késedelmes közlése esetén az abból eredő következményeket a Megbízott viseli.
  6. A Megbízó a Megbízott tevékenységét – a munkavégzés indokolatlan terhesebbé tétele nélkül - bármikor jogosult ellenőrizni, a szerződés tárgyát képező munkákra vonatkozóan felvilágosítást kérni. A Megbízó jogosult az ellenőrzésről feljegyzést készíteni. A feljegyzést a Megbízott aláírja. A készült feljegyzéshez - jegyzőkönyv felvétele mellett - a Megbízott jogosult észrevételt fűzni. A jegyzőkönyvet mindkét fél jogosult és köteles aláírni az észrevételeit abban rögzíteni.
  7. Szerződő felek kötelesek a szerződés időtartama alatt, a jogaikat és kötelezettségeiket jóhiszeműség és a tisztesség követelményeinek megfelelően gyakorolni. A tájékoztatási és együttműködési kötelezettség megszegéséből származó kárt, a mulasztó fél a szerződésszegéssel okozott károkért való felelősség általános szabályai szerint köteles megtéríteni.

**Egyéb rendelkezések**

* 1. Szerződő felek jelen szerződésben foglaltakat írásban közös megegyezéssel a szerződés hatálya alatt bármikor módosíthatják, kiegészíthetik.
  2. A Szerződő felek az esetlegesen felmerülő jogvitáikat elsődlegesen békés úton, tárgyalások útján rendezik, és akkor fordulnak bírósághoz, ha a tárgyalásos rendezés nem vezetett eredményre. A Szerződő felek a jogorvoslati kérelmük elbírálására perértéktől függően a Veszprémi Törvényszék, vagy a Veszprémi Járásbíróság illetékességét kötik ki.
  3. Szerződő felek kifejezetten hozzájárulnak ahhoz, hogy a szerződésben szereplő adataik és jelen szerződésben foglaltak, illetve a szerződés teljesítésével kapcsolatos információk harmadik személy részére kiadhatóak.
  4. Megbízott büntetőjogi felelőssége tudatában nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül, nem áll csőd, felszámolás, végelszámolási eljárás alatt, illetve büntetőjogi intézkedés hatálya alatt.
  5. Szerződő felek hozzájárulnak, hogy a szerződéssel kapcsolatban megadott személyes adatokat – az Európai Parlament és a Tanács 2016/679 rendeletében foglaltak figyelembevételével - a másik fél a számítógépes nyilvántartásaiban digitálisan, valamint papíralapon is tárolja. A tárolás időtartamát egyrészt a hatályos jogszabályok határozzák meg, másrészt a tárolás korlátja a Megbízó/Megbízott inaktívvá válása. Az adatkezelés jogalapja a szerződés. Az adatkezelés célja: a felek közötti szerződésen alapuló jogviszonnyal kapcsolatos nyilvántartások vezetése, számlázás, könyvelés, könyvvezetés tekintetében szükséges kapcsolattartás, tájékoztatás kintlévőség-kezelés, számlaegyeztetés.
  6. A jelen szerződésben nem szabályozott kérdésekben a Polgári Törvénykönyv 2013. évi V. törvény rendelkezései az irányadóak.

A Szerződő felek jelen szerződést elolvasást és értelmezést követően, mint akaratukkal mindenben megegyezőt, helybenhagyólag 4 darab 3 oldal számú magyar nyelvű példányban aláírják.

………………….., 2025. ………………… Berhida, 2025. ……………....

Megbízott Megbízó

pénzügyi ellenjegyző jegyző