 **Berhida Város Jegyzője**

1. *Berhida, Veszprémi u. 1-3.*

*Tel.:88/585-620 e-mail: jegyzo@berhida.hu*

**A gyermekvédelmi ellátásokról szóló 16/2021.(V.28.) önkormányzati rendelet módosításáról szóló rendelet-tervezet előzetes hatásvizsgálatáról**

A gyermekvédelmi ellátásokról szóló önkormányzati rendelet-tervezetben foglalt szabályok várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

Az ellátást igénybevevő kisgyermekes családok anyagi terheit figyelembe véve a bölcsődében a gondozásért fizetendő intézményi térítési díj az előző évekhez hasonlóan 0 forint összegben került meghatározásra.

Berhidán a gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege. Vilonyán a gyermekétkeztetés tárgyában, vállalkozóval megkötött vásárolt élelmezés szolgáltatási szerződés alapján változik a térítési díjak mértéke. A rendelet hatálybelépését követően az önkormányzat költségvetéséből kevesebb forrást kell biztosítani az étkeztetéshez.

**2. A jogszabály környezeti és egészségi következményei**

A rendelet-tervezetnek környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet-tervezet nem keletkeztet az eddigieknél jelentősebb adminisztratív terheket.

**4. A jogszabály megalkotásának szükségessége, a jogalkotás elmaradásának várható következményei**

A jogszabály megalkotását a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontja írja elő. A jogalkotás elmaradásának várható következménye a további költségnövekedés az önkormányzat költségvetésében.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet-tervezet elfogadása a jelenlegi szabályozáshoz képest többlet személyi, szervezeti és tárgyi feltételt nem igényel.

Berhida, 2025. december 5.

dr. Guti László

jegyző